**STIGMA RY 4/2022**

Stigma ry:n hallituksen kokous

**Aika:** Maanantai 16. toukokuuta 2022 klo 17

**Paikka:** Kuppala ja Zoom

**Läsnä:**

Nora Pihlajaniemi (Puheenjohtaja)

Elena Tulyakova (Varapuheenjohtaja ja työelämävastaava)

Emilia Muuri (Taloudenhoitaja ja sihteeri)

Lia Pursiainen (Urheilu-, alumni- ja opintovastaava)

Semra Shakir (Yhdenvertaisuus-, työelämä- ja opintovastaava)

Inkeri Saarenaho (Viestintävastaava)

Sanni Satosuo (Viestintä- ja ympäristövastaava)

Susanna Ahokas (Tapahtumavastaava)

1. Kokouksen avaus

Avataan kokous ajassa 17.11.

2. Todetaan kokous lailliseksi ja päätösvaltaiseksi

Todetaan kokous lailliseksi ja päätösvaltaiseksi.

3. Esityslistan hyväksyminen

Hyväksytään kokouksen esityslista.

4. Edellisen kokouksen pöytäkirjan hyväksyminen

Hyväksytään viime kokouksen pöytäkirja.

5. Talousasiat

5.1. Vapun menot

Käydään läpi vapun menot. Rahaa meni lähinnä bajamajoihin, pikniktarjoiluihin ja yhteiseen booliin.

5.2. Vuosijuhlien lahjoituskohteet

Käydään läpi vuosijuhlien lahjoituskohteet.

5.3. Yleinen taloustilanne

Yleinen taloustilanne hyvä tulevaa syksyä ajatellen.

6. Yhdenvertaisuus

6.1. Yhdenvertaisuuskoulutus

Osallistuttu. Tilaisuudessa keskusteltiin Valtsikan eettisistä ohjeistuksista, ja tähän on avattu alusta, jolla palautetta näiden kehittämiseen voi antaa. Yleisesti toivottiin yhdenvertaisuusvastaaville lisää koulutusta, ja mahdollisesti jokin tukihenkilö esimerkiksi henkilökunnasta.

Todettiin myös, että henkilökunta on ollut aikalailla tietämätön erilaisista ongelmatilanteista, missä on vielä kehitettävää.

7. Ympäristö

Ei suoranaista kokoukseen tuotavaa.

Pohditaan suursitsien järjestämiseen liittyviä ympäristöteemoja, ja pyritään tavalliseen tapaan käyttämään taas mahdollisimman vähän kertakäyttötuotteita, ja myös tarjottavassa ruuassa on otettu ympäristö huomioon.

8. Urheilu

8.1. Valtsika 5 & 10

Mainostettiin kyseistä tapahtumaa, joka ilmeisesti oli kiva, vaikka sää olikin hieman huono.

9. Tiedotus

Käydään läpi suursitsien mainostusta.

10. Työelämä

10.1 Supo excu Desistanssin kanssa

Vielä hieman kehitteillä, mutta olisi todennäköisesti järjestettävissä syyskuussa. Pyritään siihen, että kyseessä olisi lähitapahtuma, jos vain mahdollista.

10.2. Muut mahdolliset excu-kohteet

Haluttaisiin järjestää myös mahdollisesti toinenkin ekskursio vielä tällä hallituskaudella. Kartoitetaan hallituksen jäsenten ideoita, ja jätetään asia pohdintaan ensi syksylle.

11. Opintoasiat

Ei kokoukseen tuotavaa.

12. Tapahtumat

12.1. Menneet:

12.1.1. Sosiaalitieteiden vappupiknik 29.4.2022

Oli runsaasti osanottajia, ja onnistunut ja kiva tapahtuma.

12.1.2. Valtsikan vappu 30.4.2022

Oli hyvä tapahtuma ja kaikilla vaikutti olevan kivaa. Booliin myyntivuoroissa oli jokin epäselvyys, minkä takia emme tienneet mennä paikalle omalla vuorollamme, mutta tämä ei ilmeisesti haitannut, sillä vuoro oli jaettu toisen järjestön kanssa.

12.1.3. Konstruktion ja Kannunvalajien vuosijuhlat

Osallistuttiin, ja järjestön tervehdykset vietiin.

12.2. Tulevat:

12.2.1. Suursitsit

Käydään läpi käytännön järjestelyitä saadun infon pohjalta, ja erityisesti ruokaan ja astioihin liittyviä asioita. Sovitaan hankittaville asioille vastaavat sekä vastaavat myös tekemään ruuat. Sovitaan, kuka tekee plassin. Järjestelyt hyvässä vauhdissa.

13. Alumnit

Alumnit päätetään kutsua suursitseille.

14. Muut asiat

14.1. Seuraava kokous

Sovitaan, että seuraava kokous on ennen orientaatioviikkoa, esimerkiksi elokuun alussa. Doodletetaan tavalliseen tapaan.

15. Kokouksen päättäminen

Päätetään kokous ajassa 18.27.